open-index/open-wikipedia-markdown huggingface dataset:
જૂન ૯

**૯ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૦મો (લિપ વર્ષ દરમ્યાન ૧૬૧મો) દિવસ છે. આ દિવસ 

પછી વર્ષ પુરું થવામાં ૨૦૫ દિવસ બાકી રહે છે.

## મહત્વની ઘટનાઓ 
* ઈ.સ. ૫૩ – રોમન સમ્રાટ નીરોએ ક્લાઉડિયા ઓક્ટાવિયા સાથે લગ્ન કર્યા.
* ૧૯૦૦ – ભારતીય રાષ્ટ્રવાદી બિરસા મુંડાનું બ્રિટિશ જેલમાં કોલેરાથી અવસાન થયું.
* ૧૯૩૪ – ગુજરાતી ભાષાના સાંજ દૈનિક અખબાર જન્મભૂમિનું પ્રકાશન શરૂ કરાયું.
* ૧૯૪૮ – યુનેસ્કોના નેજા હેઠળ આર્કાઇવ્સ પર આંતરરાષ્ટ્રીય આર્કાઈવ્સ (અભિલેખાગાર) પરિષદનો પાયો નખાયો.
* ૧૯૮૫ – ડબગરવાડ હત્યાકાંડ, અમદાવાદ ખાતે કોમી રમખાણની એક ઘટના.
* ૧૯૯૮ – કચ્છ જિલ્લાના ગાંધીધામ શહેર નજીક આવેલા કંડલા બંદર પર ત્રાટકેલા ભયંકર વાવાઝોડામાં ૧૪૮૫ લોકોના મૃત્યુ થયા અને ૧૨૨૬ લોકો લાપત્તા થયા હતા.

## જન્મ 
* ૧૬૯૬ – શિવાજી રાજારામ ભોસલે, મરાઠા સામ્રાજ્યના શિશુ છત્રપતિ (અ. ૧૭૨૬)
* ૧૭૮૧ – જ્યૉર્જ સ્ટીવન્સન, રેલવે લોકોમોટિવ એન્જીનના શોધક (અ. ૧૮૪૮)
* ૧૯૩૧ – નંદિની સત્પથી, ભારતીય લેખક અને રાજકારણી, ઓડિશાના આઠમા મુખ્યમંત્રી (અ. ૨૦૦૬)
* ૧૯૩૭ – રામચંદ્ર ગાંધી, ભારતીય દાર્શનિક, (મહાત્મા ગાંધીના સૌથી નાના પુત્ર) દેવદાસ ગાંધી અને (રાજાજીની પુત્રી) લક્ષ્મીના પુત્ર (અ. ૨૦૦૭)
* ૧૯૪૭ – કિરણ બેદી: ભારતીય પોલીસ અધિકારી, અન્ના હજારેની ચળવળમાં સાથીદાર
* ૧૯૭૭ – અમિષા પટેલ, ભારતીય અભિનેત્રી
* ૧૯૮૧ – સેલિના જેટલી, ભારતીય અભિનેત્રી
* ૧૯૮૫ – સોનમ કપૂર, ભારતીય અભિનેત્રી

## અવસાન 
* ૧૭૧૬ – બંદા સિંહ બહાદુર, શીખ યોદ્ધા અને ખાલસા સેનાના કમાન્ડર (જ. ૧૬૭૦)
* ૧૯૦૦ – સુરસિંહજી તખ્તસિંહજી ગોહિલ, *કલાપી* ઉપનામથી પ્રખ્યાત કવિ અને લાઠીના રાજવી (જ. ૧૮૭૪)
* ૧૯૦૦ – બિરસા મુંડા, ભારતીય આદિવાસી સ્વાતંત્ર્ય સેનાની, ધાર્મિક નેતા અને મુંડા જનજાતિના લોકનાયક (જ. ૧૮૭૫)
* ૧૯૩૬ – અબ્બાસ તૈયબજી, ભારતીય સ્વાંતંત્ર્ય સેનાની અને મહાત્મા ગાંધીના એક સહયોગી (જ. ૧૮૫૪)
* ૧૯૯૯ – સૌરભ કાલિયા, કારગિલ યુદ્ધ દરમિયાન શહિદ થયેલા ભારતીય સેનાના અધિકારી (જ. ૧૯૭૬) 
* ૨૦૧૧ – એમ એફ હુસૈન, ભારતીય ચિત્રકાર અને દિગ્દર્શક (જ. ૧૯૧૫)

## તહેવારો અને ઉજવણીઓ 
*

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જૂન
જળ માર્જર

**જળ માર્જર** કે **જળ બિલાડી** (*Lutrogale perspicillata*) એ માર્જર (Otter) જાતિનું સસ્તન પ્રાણી છે. આ જાતિનું પ્રાણી પૂર્વ ભારત થી દક્ષિણ-પૂર્વ એશિયા સુધી અને થોડા પ્રમાણમાં ઇરાકમાં પણ જોવા મળે છે.

## વર્તણૂક 
નર્મદા નદીને કાંઠે આ પ્રાણીને માછલીનો શિકાર કરતાં જોઇ શકાય છે. પાણીનાં કાંઠે આવેલ ખડકો ઉપર તેની હગાર જોઇ શકાય છે. નદીકાંઠે ભેખડોમાં બખોલ બનાવી બચ્ચાને જન્મ આપે છે. એકલું કે સમુહમાં જોવા મળે છે. જમીન પર પણ લાંબે સુધી ચાલી શકે છે.

## સંદર્ભ 
## બાહ્ય કડીઓ 
*પ્રાણીજગત વિષયક એક વેબસાઇટ પર જળમાંજર વિશે માહિતી (અંગ્રેજી ભાષામાં)
*આર્કાઈવ નામની વેબસાઇટ પર જળમાંજર વિશે માહિતી  (અંગ્રેજી ભાષામાં)

શ્રેણી:ગુજરાતનાં વન્યજીવો
શ્રેણી:વન્ય
શ્રેણી:સસ્તન પ્રાણીઓ
ખોડિયાર મંદિર - ગળધરા (ગુજરાત)

ખોડિયાર માતાજીનું **ગળધરા મંદિર** ભારત દેશનાં પશ્ચિમે આવેલા ગુજરાત રાજ્યનાં અમરેલી જિલ્લા નાં ધારી ગામથી આશરે પાંચેક કિ.મી.નાં અંતરે શેત્રુંજી નદી ને કાંઠે ખુબજ પ્રભાવશાળી મંદિર આવેલુ છે. અહીં શેત્રુંજી નદી ની વચ્ચે ખુબ ઉંડો પાણીનો ધરો આવેલો છે. તેને ગળધરો અથવા કાળીપાટ ઘુનો પણ કહેવાય છે. ત્યાં ઘુનાની બાજુમાં ઊંચી ભેખડો ઉપર રાયણનાં ઝાડ નીચે આઈ શ્રી ખોડિયાર માતાજી સ્થાપનાં થયેલી છે. આ નદીને કિનારે હાલ મોટુ મંદિર બનાવવામાં આવ્યુ છે. તેમજ ત્યાં રહેવાની વ્યવસ્થા પણ છે. આ સ્થાનક પાસે શેત્રુંજી નદી ઉપર મોટો ડેમ બાંધવામાં આવેલ છે. જે ખોડિયાર ડેમ તરીકે સૌરાષ્ટ્ર ભરમાં ઓળખાય છે. આ ડેમનું પાણી આજુબાજુ ગામનાં ખેડુતોને ખેતીમાં સિંચાઈ તરીકે અપાય છે.

**અમરેલી જીલ્‍લાની સૌથી મોટી નદી શેત્રુંજી છે.** તે ગીરની ચાંચાંઇ ટેકરીમાંથી નીકળી ધારી ગામ પાસેથી વહે છે. તેના ઉપર ખોડિયાર ડેમ ૧૯૬૭ માં બાંધવામાં આવેલ છે અને તે ૩૨ મિલિયન ધનમિટર સંગ્રહશકિત ધરાવે છે.

૧૬,૬૭૫ ચો.એકર જમીન સિંચાઇ(પિયત) હેઠળ આવે છે. અમરેલી તાલુકાના ૨૪ ગામોને ખોડિયાર ડેમની નહેરોનો લાભ મળે છે. અમરેલી શહેરને પીવાનું પાણી પુરૂ પાડવામાં આવે છે.આ સ્‍થળે ગળધરા ખોડિયાર માતાજીનું સુપ્રસિદ્ધ મંદિર આવેલું છે. તેની સામે નદીના કાળા પથ્‍થરોમાં પાણીનો ઝરો વહે છે. લાખો શ્રદ્ધાળુ લોકો અહીંની મુલાકાત લે છે.

જુનાગઢ નાં રાજા રા'નવઘણનાં માતા સોમલદેને ખોડિયાર માતાજી ઉપર ખુબજ શ્રધ્ધા હતી અને કહેવાય છેકે ખોડિયાર માતાજીનાં આશિર્વાદથી જ રા'નવઘણનો જન્મ થયો હતો. આમ જુનાગઢ રાજને ગાદીનો વારસ આપનાર ખોડિયાર માતાજીને ત્યારથી ચુડાસમા રાજપૂતો કુળદેવી તરીકે પુજવાનુ શરૂ કર્યુ હતું. રા'નવઘણ વારંવાર પોતાના રસાલા સાથે અહીં ગળધરા ખોડિયાર માતાજીએ દર્શન કરવા આવતો હતો. કહેવાય છે કે જયારે રા'નવઘણ તેની જીભની માનેલી બહેન જાસલ(જાહલ)ની વારે ચડ્યો ત્યારે તે અહીંથી પસાર થયો હતો અને તેનો ઘોડો આશરે ૨૦૦ ફુટ ઉપરથી નીચે નદીમાં પડ્યો ત્યારે ખોડિયાર માતાજીએ રક્ષા કરી હતી. જે સ્થળ હાલ પણ ઘુનાથી થોડે દુર છે. આમ શ્રી ખોડિયાર માતાજીનું પ્રથમ સ્થાનક આ ગળધરામાં આવેલું છે. અહીં પહોંચવા માટે ધારી થી પાકા ડામર માર્ગે એસ.ટી. બસ અથવા પ્રાઈવેટ વાહનથી પહોંચી શકાય છે. જેનો રસ્તો ખોડિયાર ડેમનાં બંધ ઉપરથી પસાર થાય છે. ચોમાસામાં અહીંનું કુદરતી સૌંદર્ય ખાસ માણવા લાયક હોય છે.

## આ પણ જુઓ
* ખોડિયાર
* ખોડિયાર મંદિર - માટેલ (ગુજરાત)
* ખોડિયાર મંદિર - રાજપરા (ગુજરાત)
* ખોડિયાર મંદિર - વરાણા (ગુજરાત)
છાણીયું ખાતર

**છાણીયું ખાતર**  એ એક પ્રકારનું દેશી ખાતર છે, જે ગાય-ભેંસના છાણ-મૂત્ર અને વધેલા ઘાસચારાના કચરામાંથી બનાવવામાં આવે છે. ગુજરાત રાજ્યમાં આ ખાતરનો બહોળા પ્રમાણમાં ઉપયોગ કરવામાં આવે છે. રાસાયણિક ખાતર ન વાપરી તેમ જ માત્ર આ દેશી ખાતરથી કરવામાં આવતી ખેતીને સજીવ ખેતી અથવા ઓર્ગેનીક ખેતી કહેવામાં આવે છે.

## છાણીયું ખાતર બનાવવાની રીત 
છાણીયું ખાતર બનાવવા માટે સૌથી પહેલાં એક મોટો ખાડો ખોદી કાઢૌ અને પછી તેમાં ગાય-ભેંસ જેવાં પાલતુ પશુઓનાં છાણ તેમ જ વધેલા ઘાસચારાને માટી સાથે જ ભરો,પછી તેની ઉપર ધુળ પાથરો. રોજ આ રીતે ખાડો થોડો થોડો ભરાતો જશે અને ગરમીના એટલે કે ઉનાળાના છેલ્લા દિવસોમાં આ ખાતર તૈયાર થઇ જશે. આ ખાડાની ઉપર ખાટી છાશ છાંટવાથી ખાતરની ગુણવત્તા વધે છે, એવી માન્યતા પણ કેટલાક ખેડૂતોમાં પ્રવર્તે છે.

*અન્ય રીત: જરૂરી વસ્તુઓ;
** ગાય નુ છાણ ૧૦૦ કિલો	
** દેશી ગોળ ૨ કિલો	
** કોઈ પણ દાળ નો લોટ ૨ કિલો 	
** વડ કે પીપળ ના ઝાડ નીચેની માટી ૧ કિલો	 	
** ગૌમુત્ર 
ઉપર જણાવેલી બધી વસ્તુ ઑ ની સારી રીતે ભેળવી ને છુટ્ટુ છુટ્ટુ છાયા મા પાથરી લો. જ્યારે સુકાઈ જાય ત્યારે લાકડી થી અથવા પાણા થી આનો ભૂક્કો કરી લેવો અને ગુણી મા ભરી રાખી દેવુ. અને આ ખાતર ૬ થી ૮ મહીંના સંગ્રહી શકો. આનો તમે કમ્પોસ્ટ ખાતર બનાવવા પણ ઉપયોગ કરી શકો અથવા જેમ છે તેમ જ ખેતર મા નાખી શકો.  

શ્રેણી:ખેતી
વીંજ

**વીંજ** કે **નાનું વણીયર** (Viverricula indica), સમગ્ર દક્ષિણ અને દક્ષિણ-પૂર્વ એશિયા અને ઇન્ડોનેશીયામાં જોવા મળે છે. 
## વર્તણૂક
વીંજ ઝાડી,દર કે પોલાણોમાં રહે છે. આ પ્રાણી પસાર થાય ત્યાં વિચિત્ર વાસ છોડતું જાય છે. નિશાચર પ્રાણી છે. વૃક્ષ કે ખડક નીચે દર બનાવી બચ્ચાં આપે છે. બોર પાકે ત્યારે બોરડી પાસે જોવા મળી શકે છે.

## બાહ્ય કડીઓ
*પેન્સાકોલા જુનિયર કોલેજ, 'વીંજ' માહિતીપત્રક 

શ્રેણી:ગુજરાતનાં વન્યજીવો
શ્રેણી:વન્ય
શ્રેણી:સસ્તન પ્રાણીઓ
ખોડિયાર મંદિર - વરાણા (ગુજરાત)

ખોડિયાર માતાજીનું **વરાણા મંદિર** ભારત દેશનાં પશ્ચિમે આવેલા ગુજરાત રાજ્યના પાટણ જિલ્લાના સમી તાલુકાનાં વરાણા ગામે આવેલું ખોડિયાર માતાનું મંદિર છે. વરાણા ગામ તાલુકામથક સમીથી આશરે ૫-૬ કિ.મી.નાં અંતરે વસેલું છે.

## મહત્વ 
અહીં વરાણામાં શ્રી ખોડિયાર જયંતિ નિમીતે એટલે કે મહા સુદ આઠમના દિવસે મોટો મેળો ભરાય છે, જેમાં લોકો માતાજીનાં દર્શનાર્થે આવે છે. તે દિવસે આજુબાજુનાં ગામોમાંથી લોકો પગપાળા ચાલીને માનતા કરવા આવે છે. ખાસ તો અહીં માતાજીની માનતામાં પ્રસાદી તરીકે સાંની કે સ્હાની ધરવામાં આવે છે. જે તલની સાથે ગોળ અથવા ખાંડની બનાવવામાં આવે છે. અહીં રહેવા માટે પણ વ્યવસ્થા કરવામાં આવે છે. વરાણા ખાતે ખોડિયાર મંદિરે મહા સુદ પડવોથી પૂનમ સુધી ચાલતા આ મેળામાં સાતમ, આઠમ અને નોમનું ખાસ મહત્વ છે. તેમાંયે આઠમે અહીં એક થી દોઢ લાખ માણસો દર્શનાર્થે આવે છે. મેળામાં ચગડોળ, નાનીમોટી ચકરડીઓ, મોતનાં કૂવા, જાદુ તથા મદારીઓનાં ખેલ જેવા મનોરંજનથી લોકો આનંદ મેળવે છે.

## આ પણ જુઓ
* ખોડિયાર મંદિર - ગળધરા (ગુજરાત)
* ખોડિયાર મંદિર - માટેલ (ગુજરાત)
* ખોડિયાર મંદિર - રાજપરા (ગુજરાત)
* ખોડિયાર મંદિર - કાગવડ (ગુજરાત)
ખોડિયાર મંદિર - માટેલ (ગુજરાત)

**ખોડિયાર મંદિર, માટેલ** ભારત દેશનાં પશ્ચિમ ભાગમાં આવેલા ગુજરાત રાજ્યનાં મોરબી જિલ્લાનાં વાંકાનેર તાલુકાનાં માટેલ ગામે આવેલું ખોડિયાર માતાજીનું મંદિર છે.

## સ્થાન 
માટેલ ગામ વાંકાનેરથી આશરે ૧૭ કિ.મી.ના અંતરે આવેલું છે. અહીં ઊંચી ભેખડો ઉપર ખોડિયાર માતાજીનું મંદિર આવેલું છે, જે ઢોળાવ ચડીને મંદિરમાં જવાય છે. અહીં જે જુનું સ્થાનક છે, તેમાં ચાર મુર્તિઓ છે. આ પ્રતિમાઓ આવડ, ખોડિયાર, હોલબાઈ અને બીજબાઈની છે. તેમાં શ્રી ખોડિયાર માતાજીની મુર્તિ ઉપર સોના-ચાંદીનાં છત્ર (સતર) ઝુમે છે. તેમ જ માતાજીને ચુંદડી ચડાવેલ હોય છે. આ મંદીરની બાજુમાં જ નવું મંદિર બનેલું છે. તેમાં ખોડિયાર માતાજીની આરસની સુંદર મુર્તિની પ્રતિષ્ઠા કરવામાં આવી છે. અહીં એક પીલુડીનું વૃક્ષ આવેલું છે. તેની નીચે ખોડિયાર માતાજીનાં બહેન એવા જોગડ, તોગડ અને સાંસાઈનાં પાળીયા ઉભા છે. મંદિરની સામે નદીમાં એક ઊંડો પાણીનો ઘુનો આવેલો છે. જે માટેલીયા ધરા તરીકે ઓળખાય છે. આ મીઠા પાણીનાં ધરામાં ઉનાળામાં પણ પાણી ખુટતું નથી. આખુ માટેલ ગામ આ ધરાનું જ પાણી પીવે છે. હાલ પણ આ ધરાનાં પાણીને ગરણામાં ગાળ્યા વગર જ પીવાની પ્રથા છે. આ ધરાની થોડો આગળ એક નાનો પાણીનો ધરો આવેલો છે. તેને ભાણેજિયો ધરો કહેવામાં આવે છે.

## સુવિધાઓ 
અહીં **માટેલ તિર્થધામ પબ્લિક ચેરીટેબલ ટ્રસ્ટ** કાર્યરત છે, જે માટેલ ખોડિયાર માતાજીએ દર્શને આવતા યાત્રિકોને સારી એવી સગવડ પુરી પાડે છે. અહીં તેઓએ મોટી ધર્મશાળાઓ બંધાવેલ છે. જેથી અહીં રાત્રિ રોકાણ માટે ખુબ જ સુંદર સગવડ વિના મુલ્યે ઉપલબ્ધ છે. આ મંદિરે વર્ષ દરમિયાન લોકો ખુબ જ મોટી સંખ્યામાં દર્શનાર્થે આવે છે. ઘણા લોકો દુર દુરથી માતાજીની પગપાળા માનતા ચડાવવા પણ આવે છે. અહીં માતાજીની લાપસી નો પ્રસાદ ધરવામાં આવે છે. તેમ જ આ મંદિરે અન્નક્ષેત્ર પણ કાર્યરત છે, જેમાં દરેક માણસોને વિનામુલ્યે ત્રણેય વખત જમવાનું (પ્રસાદ) આપવામાં આવે છે. જેમાં લાપસી, શાક, રોટલી, દાળ અને ભાત પ્રસાદ તરીકે પિરસવામાં આવે છે. અહીં આવવા માટે એસ.ટી બસ તેમજ પ્રાઈવેટ વાહન દ્વારા આવી શકાય છે. તેમજ વાંકાનેર સુધી ટ્રેન પણ આવે છે.

## છબીઓ 

ચિત્ર:Matel mataji.jpg|ખોડિયાર માતાજી - માટેલ
ચિત્ર:Matel Dharo 2.jpg|માટેલીયો ધરો
ચિત્ર:Matel Dharo.jpg|માટેલીયા ધરાનું પ્રવેશદ્વાર
ચિત્ર:Matel main.jpg|માટેલ મંદિરનું મુખ્ય પ્રવેશદ્વાર

## આ પણ જુઓ
* ખોડિયાર
* ખોડિયાર મંદિર - ગળધરા (ગુજરાત)
* ખોડિયાર મંદિર - રાજપરા (ગુજરાત)
* ખોડિયાર મંદિર - વરાણા (ગુજરાત)

શ્રેણી:ધાર્મિક સ્થળો
શ્રેણી:જોવાલાયક સ્થળો
ગોવાલી (તા.ઝઘડીયા)

thumb|right|300px| ગોવાલી ગામમાંથી પસાર થતા ભરુચ રાજપીપળા માર્ગ પર બસ સ્ટેન્ડ
**ગોવાલી (તા.ઝઘડીયા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ઝઘડીયા તાલુકામાં આવેલું એક ગામ છે. ગોવાલી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, ડાંગર, શેરડી, કેળાં, જુવાર તેમ જ અન્ય શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
આ ગામ રાષ્ટ્રીય ધોરી માર્ગ નં. ૮ પર આવેલા મુલદ અને અંકલેશ્વરથી રાજપીપળા જતા રાજ્ય ધોરી માર્ગ પર આવેલા નાના સાંજાને જોડતા રાજ્ય ધોરી માર્ગ પર આવેલું વિકસતું ગામ છે. આ ગામની ઉત્તર દિશામાંથી નર્મદા નદી પસાર થાય છે.

શ્રેણી:ઝઘડીયા તાલુકો
તાડ બિલાડી

**તાડ બિલાડી** અથવા **વનીયર** નામે ઓળખાતું આ પ્રાણી કદમાં બિલાડી જેવડું હોય છે. દક્ષિણ-પૂર્વ એશિયા, દક્ષિણ ભારત, શ્રીલંકા અને દક્ષિણ ચીનમાં જોવા મળે છે. આ પ્રાણીને અંગ્રેજીમાં 'ટોડ્ડી કેટ' (Toddy Cat), ફિલિપાઇન્સમાં 'મોતિત' (Motit), મલયાલમમાં 'મારપત્તિ' (marapatti) (અર્થાત 'વૃક્ષ શ્વાન' કે 'કાષ્ટ શ્વાન') અને શ્રીલંકાની સિંહાલી ભાષામાં 'ઉગુડુવા' (Uguduwa) પણ કહે છે.

## વર્તણૂક
વૃક્ષ પર રહેતું આ પ્રાણી પ્રજનન માટે ઝાડની બખોલ કે પત્થરનું પોલાણ પસંદ કરે છે. આંબા તથા તાડનાં વૃક્ષ પર જોવા મળે છે. ક્યારેક માનવવસ્તીમાં પણ રહે છે. રાત્રે ખોરાકની શોધમાં નીકળે છે.

## બાહ્ય કડીઓ 
* પશુ વિવિધતા વેબ, મિશિગન વિશ્વવિદ્યાલય

શ્રેણી:ગુજરાતનાં વન્યજીવો
શ્રેણી:વન્ય
શ્રેણી:સસ્તન પ્રાણીઓ
જૂન ૧૦

**૧૦ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૧મો (લિપ વર્ષ દરમ્યાન ૧૬૨મો) દિવસ છે. આ દિવસ પછી વર્ષ પુરું થવામાં ૨૦૪ દિવસ બાકી રહે છે.

## મહત્વની ઘટનાઓ 
* ૬૭૧ – જાપાનના સમ્રાટ તેન્જી દ્વારા રોકોકુ નામની પાણીની ઘડિયાળ (ક્લેપ્સીડ્રા) તેની રાજધાની ઓત્સુ (Ōtsu)માં મૂકવામાં આવી.
* ૧૫૯૬ – વિલેમ બેરેન્ટ્સ અને જેકબ વાન હીમસ્કર્કે બેર આઇલેન્ડ (Bear Island (Norway)) શોધી કાઢ્યો.
* ૧૭૭૦ – કેપ્ટન જેમ્સ કૂકે (James Cook) ગ્રેટ બેરિયર રીફ (Great Barrier Reef) આસપાસ ચક્કર લગાવ્યું.
* ૧૮૨૯ – ઓક્સફર્ડ યુનિવર્સિટી અને કેમ્બ્રિજ યુનિવર્સિટી વચ્ચે લંડનની થેમ્સ નદી પર પ્રથમ બોટ રેસ યોજાઈ.
* ૧૯૮૦ – દક્ષિણ આફ્રિકામાં આફ્રિકન નેશનલ કોંગ્રેસે તેમના કેદ નેતા નેલ્સન મંડેલા તરફથી લડવાનું આહ્વાન પ્રકાશિત કર્યું.
* ૨૦૦૧ – પોપ જ્હોન પોલ બીજાએ લેબેનોનની પ્રથમ મહિલા સંત *સંત રક્કા*ને કેનોનાઇઝ (મૃત્યુ પામેલા વ્યક્તિને સત્તાવાર રીતે માન્યતા પ્રાપ્ત સંત તરીકે જાહેર કરવા તે) કર્યા.
* ૨૦૦૨ – બે મનુષ્યોના ચેતાતંત્ર વચ્ચેનો પ્રથમ સીધો ઇલેક્ટ્રોનિક સંદેશાવ્યવહાર પ્રયોગ યુનાઇટેડ કિંગડમમાં કેવિન વોરવિક દ્વારા હાથ ધરવામાં આવ્યો.
* ૨૦૦૩ – "સ્પિરીટ રોવર" નામનાં 'મંગળ અન્વેષક વાહન'નું પ્રક્ષેપણ કરાયું, આ સાથે નાસાનું 'મંગળ અન્વેષણ રોવર અભિયાન' શરૂ થયું.
* 

## જન્મ 
* ૧૯૧૫ – સૉલ બેલો, અમેરિકન નવલકથાકાર, નોબલ પુરસ્કાર વિજેતા (અ. ૨૦૦૫)
* ૧૯૨૭ – ચંદ્રકાંત સાંઘાણી, ગુજરાતી ભાષાના દિગ્દર્શક, લેખક અને અભિનેતા
* ૧૯૩૮ – રાહુલ બજાજ, ભારતીય ઉદ્યોગપતિ અને રાજકારણી (અ. ૨૦૨૨)
* ૧૯૫૫ – પ્રકાશ પાદુકોણ, વર્લ્ડ નંબર ૧ બેડમિન્ટન રેન્કિંગ હાંસલ કરનારા પ્રથમ ભારતીય ટેનિસ ખેલાડી
* ૧૯૬૦ – નંદમુરી બાલકૃષ્ણ, ભારતીય ફિલ્મ અભિનેતા અને રાજકારણી
* ૧૯૭૭ – મીકા સિંહ, ભારતીય પોપ ગાયક અને રેપ-ગાયક
* ૧૯૯૨ – કેટ અપટોન, અમેરિકન મોડેલ અને અભિનેત્રી

## અવસાન 
* ૧૯૫૫ – માર્ગારેટ એબોટ, ઓલિમ્પિક ઈવેન્ટ જીતનારી પ્રથમ અમેરિકન (ગોલ્ફર) મહિલા (જ. ૧૮૭૮)
* ૧૯૭૬ – એડોલ્ફ ઝુકોર, અમેરિકન ફિલ્મ નિર્માતા અને પેરામાઉન્ટ પિક્ચર્સના સહસ્થાપક (જ. ૧૮૭૩)
* ૨૦૦૧ – ભોગીલાલ ગાંધી, સ્વાતંત્ર્યસેનાની અને સાહિત્યકાર (જ. ૧૯૧૧)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જૂન
વિશ્વ મહાસાગરો દિવસ

દર વર્ષની તારીખ જૂન ૮ ને સંયુક્ત રાષ્ટ્રસંઘ દ્વારા અધિકૃત રીતે **વિશ્વ મહાસાગરો દિવસ** તરીકે મનાવવાનું જાહેર કરાયેલ છે, જેની શરૂઆત ઈ. સ. ૨૦૦૯ના વર્ષથી કરાયેલ છે.  આ સંકલ્પની રજૂઆત ૮મી જૂન ૧૯૯૨ નાં રોજ,'રિઓ દ્ જાનેરો' બ્રાઝીલ માં મળેલ પૃથ્વી સંમેલન (Earth Summit)માં, કેનેડા દ્વારા કરવામાં આવી હતી. અને ત્યાર બાદ આજ સુધી દર વર્ષે આ દિવસને,અનધિકૃત રીતે, **વિશ્વ મહાસાગરો દિવસ** રૂપે મનાવવામાં આવતો હતો.

*વિશ્વ મહાસાગર દિવસ* એ વિશ્વનાં મહાસાગરોનું સન્માન કરવાની તક રૂપે ઉજવવામાં આવે છે, મહાસાગરો દ્વારા પ્રાપ્ત વસ્તુઓ જેમકે સમુદ્રી ભોજન, સમુદ્રી યાતાયાત સુવિધાઓ અને અન્ય કેટલીયે કિંમતી સમુદ્રી જણસોની ઉજવણીરૂપે આ દિવસ મનાવાય છે. વૈશ્વિક પ્રદુષણ અને માછલીઓના વધુ પ્રમાણમાં સંહારને કારણે કેટલીય સમુદ્રી પ્રજાતિઓ વિનાશનાં આરે પહોંચી ગયેલ છે. જેનાથી સમુદ્રને બચાવવા માટેના પ્રયત્નો આ દિવસે કરવામાં આવે છે.

'મહાસાગર પરિયોજના', 'વિશ્વ મહાસાગર નેટવર્ક' સાથે ભાગીદારીમાં કામ કરે છે, જે આપણાં જીવનમાં મહાસાગરોની મહત્તા વિશે જાગૃતિ ફેલાવવાનું અને તેમાં લોકોની મહત્વની મદદ મેળવવાનું કાર્ય કરે છે. *વિશ્વ મહાસાગર દિવસ* આપણને, જનજાગૃતિ વડે સમુદ્ર કિનારાઓની સ્વચ્છતા, શૈક્ષણિક કાર્યક્રમો, કલા પ્રતિયોગિતાઓ, ચલચિત્ર મહોત્સવો અને અન્ય કેટલાયે પ્રાસંગીક કાર્યક્રમો દ્વારા સીધા સંકળાઇને, મહાસાગરોનાં બચાવ દ્વારા આપણું ભવિષ્ય ઉજ્જવળ બનાવવાની તક આપે છે. 

સંયુક્ત રાષ્ટ્રસંઘનો ૨૦૦૯ ના *વિશ્વ મહાસાગરો દિવસ* નો અધિકૃત વિષય (theme) : *"આપણા મહાસાગર,આપણી જવાબદારી"*  
અનધિકૃત *વિશ્વ મહાસાગરો દિવસ*નો વિષય :*"એક મહાસાગર,એક આબોહવા,એક ભવિષ્ય"*. 

## સંદર્ભ 
## બાહ્ય કડીઓ 
* સંયુક્ત રાષ્ટ્ર-વિશ્વ મહાસાગર દિવસ
* વિશ્વ મહાસાગર દિવસ - મહાસાગર પરિયોજના 
** Note: www.worldoceanday.org redirects to www.theoceanproject.org/wod/	

શ્રેણી:મહત્વના દિવસો
શ્રેણી:મહાસાગર
શ્રેણી:પર્યાવરણ
રતનપોર (તા.ઝઘડીયા)

**રતનપોર (તા.ઝઘડીયા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ઝઘડીયા તાલુકામાં આવેલું એક  ગામ છે. રતનપોર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  ડાંગર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં ગુજરાતમાં વસતી આફ્રિકન પ્રજા (સ્વાહીલી) પણ રહે છે, જેમને સીદીઓ તરીકે ઓળખવામાં આવે છે. વર્ષો પહેલાં આફ્રિકા ખંડમાંથી ગુલામ તરીકે લાવવામાં આવેલા આફ્રિકનો ગુલામીમાંથી મુક્ત થતાં હાલમાં સામાન્ય જીવન જીવી રહ્યા છે. સીદી કબીલામાં ઉજવાતા તહેવારો અને પરંપરાઓમાંથી આજે કેટલીક જીવિત છે તેમાંથી એક છે ગોમા નૃત્ય અથવા ધમાલ નૃત્ય. સ્વાહીલી ભાષામાં ગોમાનો અર્થ ધમાલ થાય છે. વર્તમાન સમયમાં ગુજરાતમાં લોકનૃત્યના કાર્યક્રમોમાં આ ઝમકદાર નૃત્ય ચોક્કસપણે માણવા મળે છે.

## સંદર્ભો 
## બાહ્ય કડીઓ 
* રતનપોરના સીદી નૃત્ય (ધમાલ) વિશે સંદેશ છાપામાં એક લેખ

શ્રેણી:ઝઘડીયા તાલુકો
અમલેશ્વર (તા.ભરૂચ)

﻿
**અમલેશ્વર (તા.ભરૂચ)** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક ગામ છે. અમલેશ્વર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

અમલેશ્વર મહાદેવનુ પૌરાણિક સ્વયંભૂ પ્રગટ શિવલિંગ ધરાવતુ શિવમંદિર હોવાને કારણે આ ગામનુ નામ અમલેશ્વર પડ્યુ હોવાનું મનાય છે. નજીકમાં કેસરોલ, એકસાલ, સાંખવડ, ચોલદ જેવા ગામો આવેલા છે.

ગામના તળાવને કાંઠે ભવ્ય શિવાલય આવેલું છે, ચારે બાજુ આંબા, બોરડી, વડ, પીપળા જેવા વૃક્ષોથી આવેલા છે.

શ્રેણી:ભરૂચ તાલુકો
જૂન ૧૧

**૧૧ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૨મો (લિપ વર્ષ દરમ્યાન ૧૬૩મો) દિવસ છે. આ દિવસ પછી વર્ષ પુરું થવામાં ૨૦૩ દિવસ બાકી રહે છે.

## મહત્વની ઘટનાઓ 
* ૧૮૬૬ – ભારતમાં અલ્હાબાદ ઉચ્ચ ન્યાયાલય (જે પછીથી આગ્રા ઉચ્ચ ન્યાયાલય બન્યું) ની રચના કરાઇ.
* ૧૯૫૬ – શ્રીલંકાના પૂર્વીય પ્રાંતમાં,લધુમતી શ્રીલંકન તમિલોને લક્ષ્યાંક બનાવીને, 'ગાલ ઓયા બળવો' (Gal Oya riots) શરૂ થયો, જેમાં અંદાજે ૧૫૦ લોકોનાં મૃત્યુ થયા.
* ૨૦૧૦ – દક્ષિણ આફ્રિકામાં પ્રથમ આફ્રિકન ફિફા વર્લ્ડ કપનો પ્રારંભ થયો.
* ૨૦૧૭ – ફ્રેન્ચ ઓપન મેન્સ ટેનિસ: સ્પેનિશ ખેલાડી રાફેલ નડાલે સ્ટેન વાવરિન્કાને હરાવ્યો. ૧૦ વખત આ ટાઈટલ જીતનારો પ્રથમ ખેલાડી બન્યો.

## જન્મ 
* ૧૮૯૭ – રામ પ્રસાદ બિસ્મિલ, ભારતીય ક્રાંતિકારી અને હિંદુસ્તાન રિપબ્લીક એસોસિયેશનના સંસ્થાપક. (અ. ૧૯૨૭)
* ૧૯૪૭ – લાલુ પ્રસાદ યાદવ (Lalu Prasad Yadav), ભારતીય રાજકારણી અને બિહારના પૂર્વ મુખ્યમંત્રી.
* ૧૯૯૭ – મિહિર સેન, લાંબા અંતરના પ્રખ્યાત ભારતીય તરવૈયા અને ઉદ્યોગપતિ. ઇંગ્લિશ ચેનલ પાર કરનારા પ્રથમ ભારતીય. (જ. ૧૯૩૦)

## અવસાન 
* ૧૯૬૨ – છબી વિશ્વાસ, ભારતીય ફિલ્મ અભિનેતા અને દિગ્દર્શક (જ. ૧૯૦૦)
* ૧૯૭૦ – લીલા રોય, કટ્ટરવાદી ડાબેરી ભારતીય રાજકારણી, સુધારક અને નેતાજી સુભાષચંદ્ર બોઝના નિકટના સાથી (જ. ૧૯૦૦)
* ૧૯૮૩ – ઘનશ્યામ દાસ બિરલા, ભારતીય ઉદ્યોગપતિ અને રાજકારણી (જ. ૧૮૯૪)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જૂન
જૂન ૧૨

**૧૨ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૩મો (લિપ વર્ષ દરમ્યાન ૧૬૪મો) દિવસ છે. આ દિવસ પછી વર્ષ પુરું થવામાં ૨૦૨ દિવસ બાકી રહે છે.

## મહત્વની ઘટનાઓ
* ૧૯૬૪ – નેલ્સન મંડેલાને આજીવન કેદની સજા ફટકારવામાં આવી.
* ૨૦૦૯ – અમેરિકામાં તમામ ટેલિવિઝન પ્રસારણ 'ઍનેલોગ' માંથી 'ડિજીટલ' કરાયા.

## જન્મ
* ૧૯૨૯ – ઍન્ની ફ્રૅન્ક, *ધ ડાયરી ઓવ્ અ યંગ ગર્લ* ના નામે પ્રકાશિત જગવિખ્યાત ડાયરીના લેખિકા (અ. ૧૯૪૫)
* ૧૯૫૭ – જાવેદ મિયાંદાદ, પાકિસ્તાની ક્રિકેટર
* ૧૯૮૨ – શૈલજા પૂજારી, ભારતીય વેઇટલિફ્ટર

## અવસાન
* ૧૯૭૨ – દિનાનાથ ગોપાલ તેંડુલકર, ભારતીય લેખક અને દસ્તાવેજી ફિલ્મ નિર્માતા (જ. ૧૯૦૯)
* ૧૯૭૬ – ગોપીનાથ કવિરાજ, ભારતીય ફિલસૂફ અને વિદ્વાન (જ. ૧૮૮૭)
* ૧૯૯૧ – જયમલ્લ પરમાર, ગુજરાતી નવલકથાકાર, નાટ્યલેખક, બાળસાહિત્યકાર (જ. ૧૯૧૦)
* ૧૯૯૯ – નાનાભાઈ ભટ્ટ, ગુજરાતી અને હિંદી ચલચિત્ર દિગ્દર્શક અને નિર્માતા (જ. ૧૯૧૫)
* ૨૦૦૦ – પુ.લ.દેશપાંડે, મરાઠી લેખક (જ. ૧૯૧૯)
* ૨૦૧૫ – નેકચંદ સૈની, ચંદીગઢનું પ્રખ્યાત શિલ્પઉદ્યાન રોકગાર્ડન તૈયાર કરનાર (જ. ૧૯૨૪)

## તહેવારો અને ઉજવણીઓ
* વિશ્વ બાળમજૂરી વિરોધ દિન
* હેલસિંકી દિવસ

## બાહ્ય કડીઓ
* બી.બી.સી.(BBC): આજનો દિવસ

----

શ્રેણી:જૂન
વિશ્વ બાળમજૂરી વિરોધ દિન

**વિશ્વ બાળમજૂરી વિરોધ દિન** એ આંતરરાષ્ટ્રીય મજૂર સંગઠન (International Labour Organization) દ્વારા બાળ મજૂરીનાં વિરોધમાં જાગૃતિ લાવવા અર્થે મંજુર કરાવાયેલો દિવસ છે. આનો હેતુ લોકોમાં બાળમજૂરી વિરૂદ્ધ - આર્થિક અને લશ્કરી - એમ બન્ને ક્ષેત્રોમાં જાગૃતિ કેળવવી અને તેને રોકવાનો પ્રયત્ન કરવો તે છે. આ દિવસ સને ૨૦૦૨ થી દર વર્ષે જૂન ૧૨નાં રોજ મનાવવામાં આવે છે.

## સંદર્ભ
શ્રેણી:મહત્વના દિવસો
ટંકારીયા

﻿
**ટંકારીયા** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક ગામ છે. ટંકારીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે.

## જાણીતા વ્યક્તિઓ
* અદમ ટંકારવી

## ગામની શિક્ષણ સંસ્થાઓ 
* કુમારશાળા, નાના પાદર
* કન્યાશાળા, મોટા પાદર
* ટંકારીયા હાઇસ્કૂલ, મોટા પાદર
* આઇ. એન. વિદ્યાલય, મોટા પાદર
* મોહદ્દીશ-એ-આઝમ મીશન શાળા, મોટા પાદર
* આઇ. ટી. આઇ.

આ ઉપરાંત આ ગામ ખાતે ઘણી મદરેસા તેમ જ દારૂલ ઉલૂમ જેવી ધાર્મિક શિક્ષણ માટેની સંસ્થાઓ પણ આવેલી છે.

## બાહ્ય કડીઓ 
* ટંકારીયા માધ્યમિક શાળા 

શ્રેણી:ભરૂચ તાલુકો
જેઠ વદ ૫

**જેઠ વદ ૫**ને ગુજરાતીમાં **જેઠ વદ પાંચમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના આઠમા મહિનાનો વીસમો દિવસ છે, જ્યારે શક સંવત મુજબ વર્ષના ત્રીજા મહિનાનો વીસમો દિવસ છે. 

## તહેવારો અને ઉજવણીઓ
*
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
જૂન ૧૩

**૧૩ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૪મો (લિપ વર્ષ દરમ્યાન ૧૬૫મો) દિવસ છે. આ દિવસ પછી વર્ષ પુરું થવામાં ૨૦૧ દિવસ બાકી રહે છે.

## મહત્વની ઘટનાઓ
* ૧૭૭૪ – ર્‌હોડ આઇલેન્ડ ગુલામોની આયાત પર પ્રતિબંધ મૂકનાર પ્રથમ ઉત્તર અમેરિકન વસાહત બની.
* ૧૯૮૩ – અવકાશયાન પાયોનિયર ૧૦ સૌરમંડળની બહાર જનાર પ્રથમ માનવનિર્મિત પદાર્થ બન્યું.
* ૧૯૯૭ – ભારતના દિલ્હી શહેરમાં *ઉપહાર સિનેમા આગ દુર્ઘટના* માં ૫૯ લોકોની જાનહાની થઇ અને ૧૦૦ થી વધુ લોકો ઘાયલ થયા.
* ૨૦૦૨ – અમેરિકા એન્ટી બેલિસ્ટિક મિસાઇલ સંધિમાંથી ખસી ગયું.

## જન્મ
* ૧૮૬૫ – ડબલ્યુ. બી. યેટ્સ, આઇરિશ કવિ અને નાટ્યકાર, નોબેલ પુરસ્કાર વિજેતા (૧૯૨૩) (અ. ૧૯૩૯)
* ૧૮૭૯ – ગણેશ દામોદર સાવરકર,  ભારતીય સ્વાતંત્ર્ય સેનાની, રાષ્ટ્રવાદી અને અભિનવ ભારત સોસાયટીના સ્થાપક (૧૯૪૫)
* ૧૯૦૫ – દુલિપસિંહજી, ભારતીય ક્રિકેટ ખેલાડી (અ. ૧૯૫૯)
* ૧૯૦૫ – મોહનલાલ ચુનીલાલ ધામી, ગુજરાતી લેખક, કવિ, નવલકથાકાર, નાટ્યકાર, પત્રકાર અને આયુર્વેદિક ચિકિત્સક (અ. ૧૯૮૧)
* ૧૯૦૯ – ઇ.એમ.એસ.નામ્બુદ્રિપાદ, ભારતીય રાજકારણી (અ. ૧૯૯૮)
* ૧૯૬૫ – મનિન્દર સિંઘ,  ભારતના ભૂતપૂર્વ આંતરરાષ્ટ્રીય ક્રિકેટ ખેલાડી
* ૧૯૯૪ – દીપિકા કુમારી, ભારતીય તીરંદાજ

## અવસાન
* ૧૯૬૯ – પ્રહલાદ કેશવ અત્રે, મરાઠી લેખક, પત્રકાર અને રાજકારણી (જ. ૧૮૯૮)
* ૨૦૦૧ – દિગીશ મહેતા, ગુજરાતી નિબંધકાર, નવલકથાકાર અને વિવેચક (જ. ૧૯૩૪)
* ૨૦૦૭ – રામચંદ્ર ગાંધી, ભારતીય દાર્શનિક, (મહાત્મા ગાંધીના સૌથી નાના પુત્ર) દેવદાસ ગાંધી અને (રાજાજીની પુત્રી) લક્ષ્મીના પુત્ર (જ. ૧૯૩૭)

## તહેવારો અને ઉજવણીઓ
## બાહ્ય કડીઓ
* બી.બી.સી.(BBC): આજનો દિવસ

----

શ્રેણી:જૂન
વિશ્વ રક્તદાન દિવસ

**વિશ્વ રક્તદાન દિવસ** દુનિયાભરના સ્વૈચ્છિક રક્તદાતાઓ પ્રત્યે આભાર વ્યક્ત કરવા માટે ઉજવવામાં આવે છે. આ દિવસ દર વર્ષે જૂન ૧૪ના રોજ ઉજવવામાં આવે છે. આની શરૂઆત સને ૨૦૦૭ના વર્ષથી કરવામાં આવેલ છે. જે એબીઓ રક્તસમુહ પ્રણાલી (ABO blood group system)ના શોધક,જે માટે તેમને ઇ. સ. ૧૯૩૦ના વર્ષનું નોબૅલ પારિતોષિક પણ એનાયત કરવામાં આવ્યું હતું, કાર્લ લેન્ડસ્ટેઇનર (Karl Landsteiner)નો જન્મ દિવસ (૧૪મી જૂન, ૧૮૬૮) હોવાથી તેમની યાદમાં વિશ્વ આરોગ્ય સંસ્થાએ પહેલ કરી વિશ્વને રક્તદાનનું મહત્વ સમજાવવા આ દિન મનાવી પ્રયાસ આદર્યો છે.

**વિશ્વ રક્તદાન દિવસ** ઉજવવાનો એક મહત્વનો હેતુ, રક્તાધાન (blood transfusion) માટે **સુરક્ષિત રક્ત**ની ઉપલબ્ધતા ચાલુ રાખવાનો પણ છે.

## બાહ્ય કડીઓ 
* વિશ્વ રક્તદાન દિવસ : વેબસાઇટ
જૂન ૧૪

**૧૪ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૫મો (લિપ વર્ષ દરમ્યાન ૧૬૬મો) દિવસ છે. આ દિવસ પછી વર્ષ પુરું થવામાં ૨૦૦ દિવસ બાકી રહે છે.

## મહત્વની ઘટનાઓ 
* ૧૭૭૭ – યુ.એસ. કોંગ્રેસ દ્વારા 'તારા અને પટ્ટીઓ' વાળો ધ્વજ, અમેરિકન રાષ્ટ્રધ્વજ તરીકે અપનાવાયો.
* ૧૮૭૨ – કેનેડામાં ટ્રેડ યુનિયનોને કાયદેસર કરવામાં આવ્યા.
* ૧૯૦૭ – નોર્વે (Norway)માં મહિલાઓને મતાધિકાર અપાયો.
* ૧૯૩૮ – 'એક્શન કોમિક્સ' દ્વારા, સુપરમેન (Superman) ચિત્રકથા પ્રકાશિત કરાઇ.
* ૧૯૫૧ – કોમ્પ્યુટર યુનિવાક ૧ (UNIVAC I), યુ.એસ. જનગણના બ્યુરોને સોંપાયું.
* ૧૯૬૨ – 'યુરોપિયન અવકાશ સંશોધન સંગઠન'ની સ્થાપના કરાઇ, જે પછીથી યુરોપિયન અવકાશ સંસ્થા (European Space Agency) તરીકે ઓળખાઇ.
* ૧૯૬૭ – અવકાશયાન મરિનર ૫ (Mariner 5) શુક્ર તરફ પ્રક્ષેપિત કરાયું. 
* 

## જન્મ 
* ૧૮૫૬ – ઇમામ અહમદ રઝા, ઇસ્લામી વિદ્વાન, ન્યાયવાદી, ધર્મવિજ્ઞાની, તપસ્વી, સૂફી અને બ્રિટીશ ભારતમાં એક સુધારક (અ. ૧૯૨૧)
* ૧૮૬૮ – કાર્લ લેન્ડસ્ટેઇનર, એબીઓ રક્તસમુહ પ્રણાલીના શોધક (અ. ૧૯૪૩)
* ૧૯૩૦ – જનક દવે, ગુજરાતી નાટ્યકાર, નાટ્ય અભિનેતા અને નાટ્ય શિક્ષક
* ૧૪૪૪ – નિલકંઠ સોમયાજી, ભારતીય ખગોળશાસ્ત્રી અને ગણિતશાસ્ત્રી (અ. ૧૫૪૪)
* ૧૯૪૬ – ડોનાલ્ડ ટ્રંપ, અમેરિકાના ૪૫મા પ્રમુખ
* ૧૯૫૫ – કિરણ ખેર, ભારતીય થિયેટર, ફિલ્મ અને ટેલિવિઝન અભિનેત્રી, ટીવી ટોક શો હોસ્ટ, રાજકારણી અને સંસદ સભ્ય
* ૧૯૯૬ – નિખત ઝરીન, ભારતીય મહિલા બૉક્સર

## અવસાન 
* ૧૯૪૬ - જોન લોગી બેયર્ડ, ટેલિવિઝનના શોધક (જ. ૧૮૮૮)
* ૧૯૭૧ – મુનિ પુણ્યવિજયજી, જૈન ધર્મના શ્વેતાંબર સંપ્રદાયના સાધુ, સંશોધક અને સંપાદક (જ. ૧૮૯૫)
* ૨૦૧૧ – અસદ અલી ખાન, રુદ્રવીણા વાદક, સંગીતકાર (જ. ૧૯૩૭)
* ૨૦૨૦ – સુશાંતસિંહ રાજપૂત, ભારતીય ફિલ્મ અભિનેતા (જ. ૧૯૮૬)

## તહેવારો અને ઉજવણીઓ 
* વિશ્વ રક્તદાન દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જૂન
ચાંપશી ઉદેશી

**ચાંપશી વિઠ્ઠલદાસ ઉદેશી** (૨૪ એપ્રિલ ૧૮૯૨ – ૨ ફેબ્રુઆરી ૧૯૭૪), નવલકથાકાર, વાર્તાકાર, નિબંધલેખક, કવિ. પત્રકાર. જેમનું ઉપનામ ‘ચંદ્રાપીડ’. તેમનો જન્મ ટંકારામાં થયેલ. મુળ ગોંડલનાં વતની હતા.  મેટ્રિક પછી ગુજરાતી શાળાના શિક્ષક તરીકે કાર્ય કરેલ. ૧૯૨૨માં ‘નવચેતન’ માસિકનો કલકત્તામાં પ્રારંભ કર્યો અને ૧૯૪૨ના કોમી રમખાણને લીધે ‘નવચેતન’ સાથે વડોદરામાં સ્થળાંતર કર્યું. ૧૯૪૬માં ફરી કલકત્તા ગયા. ૧૯૪૮માં ‘નવચેતન’ સાથે અમદાવાદમાં સ્થાયી થયા. ૧૯૭૨માં ‘નવચેતન’નો સુવર્ણ મહોત્સવ. ટૂંકી માંદગી પછી અમદાવાદમાં અવસાન.

‘નવચેતન’ માસિકના જીવનભરના આ તંત્રી એક જમાનાના પ્રખ્યાત નાટ્યકાર હતા. તેમનાં ઘણાં નાટકો ભજવાયાં હતાં એટલું જ નહીં પણ કલકત્તાથી મુંબઇ સુધીના પ્રેક્ષકોમાં પ્રખ્યાત થયાં હતાં. ‘ગરીબ આંસુ’, ‘ઘેલી ગુણિયલ’, ‘ન્યાયના વેર’ આવા સફળ નાટકો છે. 

## સંદર્ભ
* ગુજરાતી સાહિત્ય પરિષદ વેબસાઇટ

## બાહ્ય કડીઓ
* 

શ્રેણી:ગુજરાતી સાહિત્યકાર
શ્રેણી:૧૯૭૪માં મૃત્યુ
શ્રેણી:૧૮૯૨માં જન્મ
એબીઓ રક્તસમુહ પ્રણાલી

[thumb|right|400px|સીરમમાં [રક્તકણો અને 'આઇજીએમ' 'એન્ટિબોડીઝ'માં હાજર એબીઓ રક્તસમુહ 'એન્ટિજન્સ' antigens]]

**એબીઓ રક્તસમુહ પ્રણાલી** એ માનવ રક્તાધાનમાં (રક્ત બદલવાની ક્રિયા જે 'લોહી ચઢાવવું' પણ કહેવાય છે) અતિમહત્વની રક્તપ્રકાર પ્રણાલી (કે રક્તસમુહ પ્રણાલી) છે. સંબંધીત 'એન્ટિ-એ એન્ટિબોડીઝ' અને 'એન્ટિ-બી એન્ટિબોડીઝ' એ મોટેભાગે 'આઇજીએમ  એન્ટિબોડીઝ' છે, જે મોટેભાગે જીવનનાં પ્રથમ વર્ષમાં પર્યાવરણીય પદાર્થોની સંવેદનશીલતા,જેમકે ખોરાક, જીવાણુઓ અને વિષાણુઓને કારણે ઉત્ત્પન થાય છે. એબીઓ રક્તસમુહ કેટલાક પ્રાણીઓમાં પણ જોવા મળે છે, ઉદા: ગાય અને ઘેટું અને ચિમ્પાન્ઝિ તેમજ ગોરીલા જેવા કેટલાક વાનરોમાં.

## સંદર્ભ 
શ્રેણી:આરોગ્ય
શ્રેણી:માનવ શરીર
ઓસારા

﻿
**ઓસારા** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક ગામ છે. ઓસારા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
**ઓસારા** ખાતે મહાકાળી માતાનું ભવ્ય મંદિર આવેલું છે,તે ખુબજ શુન્દર છે જે માત્ર મંગળવાર તેમ જ નવરાત્રીના દિવસોમાં જ ખુલ્લું રહે છે. દર મંગળવારે દર્શન માટે અહીં ભક્તોની ભારે ભીડ જામે છે.

શ્રેણી:ભરૂચ તાલુકો
શુકલતીર્થ

﻿
**શુકલતીર્થ** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક ધાર્મિક મહત્વ ધરાવતું ગામ છે. શુકલતીર્થ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત કેટલાક લોકો નાના પાયે વેપાર પણ કરે છે. આ ગામમાં મુખ્યત્વે કપાસ, શેરડી, કેળાં,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પોલીસ ચોકી, જિલ્લા પંચાયત વિરામ ગૃહ, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## મહત્વ 
અહીં શુકલેશ્વર મહાદેવનું મંદિર આવેલું છે. અહીં દેવ દિવાળી એટલે કે કાર્તિકી પૂર્ણિમાના દિવસે ભવ્ય મેળો ભરાય છે, જેમાં દૂર દૂરથી લોકો મેળાની મઝા માણવા ઉમટી પડે છે. આ દિવસે ગામની દક્ષિણ દિશાને અડીને અર્ધચંદ્રાકારે વહેતી નર્મદા મૈયામાં સ્નાન કરવાનો મોટો મહિમા છે. આ શાહી સ્નાન માટે ભારતભરમાં આવેલા હિંદુ ધર્મના અખાડાઓમાંથી સાધુ - બાવાઓ પણ મોટી સંખ્યામાં પધરામણી કરે છે. આ ઉપરાંત ગામમાં ઓમકારેશ્વર, અંબામાતા, દત્તાત્રેય ભગવાન, ગોપેશ્વર, મહાભાગલેશ્વર, રણછોડરાયજી વગેરે મંદિરો આવેલાં છે. આ સમગ્ર તીર્થો થકી *શુકલતીર્થ તીર્થક્ષેત્ર* કહેવાય છે. અહીંથી થોડા જ અંતરે નર્મદા નદીમાંના રળિયામણા બેટ ખાતે કબીર મઢી અને કબીરવડ આવેલાં છે, જે સ્થળ પણ ગુજરાતભરમાં પ્રખ્યાત છે.

આ ગામ અગ્નિહોત્રી તેમ જ સામવેદી બ્રાહ્મણોની કર્મભૂમિ તરીકે પણ ખ્યાતિ ધરાવે છે.

એક લોકવાયકા પ્રમાણે, પ્રખ્યાત સત્યનારાયણ દેવની કથાના એક અધ્યાયમાં સાધુ વાણીયાનો ઉલ્લેખ થયેલ છે. જેમાં વેપારી સાધુ વણીયાનું વિદેશથી આગમન સમયે માલ સામાનથી ભરેલું જહાજ થોડા સમય માટે લુપ્ત થયું હતું. જે આ ગામના નદી કિનારે બનેલી ઘટના છે.

## શુકલતીર્થ પહોંચવા માટે 
શુકલતીર્થ ગામ ભરૂચ શહેરની પૂર્વ દિશામાં આશરે ૧૫ કિલોમીટરના અંતરે તેમ જ રાષ્ટ્રીય ધોરી માર્ગ નં. ૮ પર આવેલ ઝાડેશ્વર ચોકડીથી ઝનોર જતા રાજ્ય ધોરી માર્ગ પર આવેલું છે. આ ગામની સૌથી નજીકનું રેલ્વે મથક ભરૂચ છે અને સૌથી નજીકનું વિમાન મથક ઉત્તર દિશામાં વડોદરા તેમ જ દક્ષિણ દિશામાં સુરત ખાતે આવેલું છે.

## સંદર્ભ 
શ્રેણી:ભરૂચ તાલુકો
નાથાલાલ દવે

**નાથાલાલ દવે** ગુજરાતી ભાષાનાં જાણીતા કવિ, વાર્તાલેખક અને અનુવાદક હતા.

## જીવન 
તેમનો જન્મ ૩ જૂન, ૧૯૧૨ ના રોજ ભાવનગર જિલ્લાનાં ભુવા ગામે થયો હતો. તેમણે બી.એ., એમ.એ., બી.ટી. સુધી અભ્યાસ કર્યો અને શિક્ષણ ક્ષેત્રે કાર્ય કર્યું. તેઓ ૧૯૫૬ થી ૧૯૭૦ સુધી ગુજરાત રાજ્યના શિક્ષણાધિકારીનાં પદ પર રહેલ. ડિસેમ્બર ૨૫, ૧૯૯૫ નાં રોજ તેમનું અવસાન થયું.

## મુખ્ય રચનાઓ 
* કવિતા - કાલિંદી, જાહ્નવી, અનુરાગ, પિયા બિન, ઉપદ્રવ, મહેનતનાં ગીત, ભૂદાનયજ્ઞ, સોના વરણી સીમ, હાલો ભેરૂ ગામડે, મુખવાસ
* વાર્તા - ઊડતો માનવી, મીઠી છે જિંદગી

## સંદર્ભ 
## બાહ્ય કડીઓ 
* ગુજરાતી પ્રતિભા પરિચય પર

શ્રેણી:સાહિત્યકાર
શ્રેણી:ગુજરાતી સાહિત્યકાર
શ્રેણી:૧૯૧૨માં જન્મ
શ્રેણી:૧૯૯૫માં મૃત્યુ
જૂન ૧૫

**૧૫ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૬મો (લિપ વર્ષ દરમ્યાન ૧૬૭મો) દિવસ છે. આ દિવસ પછી વર્ષ પુરું થવામાં ૧૯૯ દિવસ બાકી રહે છે.

## મહત્વની ઘટનાઓ
* ૧૬૬૭ – પ્રથમ માનવ રક્તાધાન (રક્ત ચડાવવાનું) (Blood transfusion), 'ડૉ.જીન-બાપ્ટિસ્ટ ડેની'ની દેખરેખ હેઠળ કરાયું.  
* ૧૭૫૨ – 'બેન્ઝામિન ફ્રેન્કલિને' (Benjamin Franklin) સાબિત કર્યું કે આકાશી વીજળી (Lightning) એ વિદ્યુત (Electricity) છે. 
* ૧૮૪૪ – 'ચાર્લસ ગુડયરે' (Charles Goodyear) રબ્બર (Rubber)ને મજબૂત બનાવવાની પ્રક્રિયા, 'વલ્કનાઇઝેશન' (Vulcanization)ના પેટન્ટ અધિકારો પ્રાપ્ત કર્યા.
* ૧૯૪૧ – ભારતીય ભૂમિસેનાની પાયદળ રેજિમેન્ટ આસામ રેજિમેન્ટની સ્થાપના કરવામાં આવી.
* ૧૯૪૭ – અખિલ ભારતીય કોંગ્રેસે ભારત વિભાજનની માઉન્ટબેટનની યોજનાનો સ્વીકાર કર્યો.
* ૨૦૦૧ – ચીન, રશિયા, કઝાકિસ્તાન, કિર્ગિસ્તાન, તાજિકિસ્તાન અને ઉઝબેકિસ્તાનના નેતાઓએ શાંઘાઈ સહકાર સંગઠનની રચના કરી.
* ૨૦૦૨ – 'એમ.એન.૨૦૦૨' નામનો લઘુગ્રહ (asteroid), પૃથ્વીથી ૭૫,૦૦૦ માઇલ (૧,૨૦,૦૦૦ કિમી.) ના અંતરેથી પસાર થયો, આ અંતર પૃથ્વી અને ચંદ્રના અંતરના ત્રીજા ભાગનું ગણાય. 
* ૨૦૦૭ – સંયુક્ત રાષ્ટ્ર મહાસભાએ ૨ ઓક્ટોબરને અહિંસાના આંતરરાષ્ટ્રીય દિવસ તરીકે સ્થાપિત કરવાનો મત આપ્યો.

## જન્મ
* ૧૮૯૯ – રાજેન્દ્રસિંહજી જાડેજા, ભારતીય ભૂમિસેનાના પ્રથમ ગણપ્રમુખ અને દ્વિતીય પ્રમુખ નિર્દેશક (અ. ૧૯૬૪)
* ૧૯૩૭ – અણ્ણા હઝારે, ભારતીય ચળવળકાર
* ૧૯૪૧ – શ્યામ સાધુ, ગુજરાતી સાહિત્યકાર (અ. ૨૦૦૧)
* ૧૯૪૧ – પ્રભાતસિંહ પ્રતાપસિંહ ચૌહાણ, ભારતીય રાજકારણી અને સાંસદ
* ૧૯૫૦ – લક્ષ્મી મિત્તલ, ભારતીય ઉદ્યોગપતિ. 
* ૧૯૫૨ – સત્યપાલ જૈન, ભારતીય વકીલ અને રાજકારણી, ભારતના એડિશનલ સોલિસિટર જનરલ

## અવસાન
* ૧૮૯૧ – પુતળીબાઈ કરમચંદ ગાંધી, મહાત્મા ગાંધીના માતા (જ. ૧૮૪૪)
* ૧૯૫૭ – કૃષ્ણલાલ ઝવેરી, ભારતીય લેખક, વિદ્વાન, સાહિત્યકાર, ઇતિહાસકાર, અનુવાદક અને ન્યાયાધીશ (જ. ૧૮૬૮)
* ૨૦૧૭ – પી.એન.ભગવતી, ભારતના અગ્રણી ન્યાયવિદ તથા દેશના સર્વોચ્ચ ન્યાયાલયના ૧૭મા મુખ્ય ન્યાયમૂર્તિ (જ. ૧૯૨૧)

## તહેવારો અને ઉજવણીઓ
* વિશ્વ પવન દિવસ

## બાહ્ય કડીઓ
* બી.બી.સી.(BBC): આજનો દિવસ

----

શ્રેણી:જૂન
પાંડુરંગ શાસ્ત્રી આઠવલે

**પાંડુરંગ શાસ્ત્રી આઠવલે** (ઓક્ટોબર ૧૯, ૧૯૨૦ - ઓક્ટોબર ૨૫, ૨૦૦૩) ભારત દેશના મહારાષ્ટ્ર રાજ્યના કોંકણ પ્રદેશમાં રોહા નામનાં ગામમાં બ્રાહ્મણ પરિવારમાં જન્મેલા અને પિતા વૈજનાથ આઠવલે (શાસ્ત્રી) તથા માતા પાર્વતી આઠવલેનાં પાંચ સંતાનો પૈકીના એક હતા, જેઓ "શાસ્ત્રી" તેમ જ "દાદાજી" તરીકે પણ ઓળખાય છે. મરાઠી ભાષામાં "દાદાજી" શબ્દનો અર્થ થાય "મોટાભાઈ".

પાંડુરંગ શાસ્ત્રી પોતે હિન્દુ ધર્મના શાસ્ત્રોના પ્રખર વિદ્વાન હતા. તેમણે હિન્દુ ધર્મના મહાગ્રંથ ગીતાનાં જ્ઞાનને સરળ શૈલીમાં સમજાવી સામાન્ય લોકો સુધી પહોચાડવાનો પુરુષાર્થ આદર્યો હતો. એના પરિણામ સ્વરૂપ સ્વાધ્યાય પરિવારની સ્થાપના થઇ, જેમાં આજે લાખો લોકો હોંશે હોંશે સક્રિયપણે જોડાયેલા છે. આ પરિવારમાં વિદ્વાનોથી માંડી સામાન્ય માનવી જોવા મળે છે. પાંડુરંગ શાસ્ત્રીજીની સરળ શૈલીએ બાળકો, યુવાનો, વયસ્કો એમ આબાલવૃધ્ધ બધાને પરિવારમાં એકસૂત્રે સાંકળી લીધા છે.

પાંડુરંગ શાસ્ત્રીજીને રેમન મેગસેસે એવોર્ડ, ટેમ્પલટન પુરસ્કાર, મહાત્મા ગાંધી પુરસ્કાર, લોકમાન્ય ટિળક પુરસ્કાર, પદ્મવિભૂષણ, એવા વિવિધ પુરસ્કારો એનાયત થયા છે. એમનો જન્મદિવસ સ્વાધ્યાય પરિવાર દ્વારા જગતભરમાં મનુષ્ય ગૌરવ દિન અથવા **માનવ ગરિમા દિન** તરીકે ઉજવવામાં આવે છે.

## સંદર્ભ 
## બાહ્ય કડીઓ 
* 
* પાંડુરંગ શાસ્ત્રી આઠવલેની અધિકૃત વેબસાઇટ
* સ્વાધ્યાય પરિવારની અધિકૃત વેબસાઇટ
* રેમન મેગ્સેસે પર પાંડુરંગ શાસ્ત્રી આઠવલેનો પરિચય 
* ટેમ્પલટન પુરસ્કાર વેબસાઇટ પર પરિચય

શ્રેણી:ધાર્મિક વ્યક્તિત્વ
શ્રેણી:પદ્મવિભૂષણ પુરસ્કાર વિજેતાઓ
શ્રેણી:૧૯૨૦માં જન્મ
શ્રેણી:૨૦૦૩માં મૃત્યુ
તણછા (તા.આમોદ)

**તણછા (તા.આમોદ)** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા આમોદ તાલુકાનું ગામ છે. તણછા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, કાળા–લીલા મગ, ચણા, તુવેર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. ગામનુ કુલ ક્ષેત્રફળ ૯૧૯.૬૩ હેકટર છે જેમાં ખેતીની જમીન ૮૪૭.૬૬ હેકટર છે. નજીક્નુ શહેર તાલુકા મથક આમોદ છે જે ૯ કીમીના અંતરે આવેલુ છે.
 
ગામમાં રામ મંદિર, કલ્યાણેશ્વર મહાદેવ મંદિર, વારાહી માતાજીનું મંદિર, ભાથુજી મહારાજ મંદિર, બળીયાદેવ મંદિર, સત્યનારાયણનું મંદિર જેવા ધાર્મિક સ્થાનો આવેલાં છે. રવિ-ભાણ સંપ્રદાયના સ્થાપક રવિ સાહેબનો જન્મ પણ આ ગામમાં થયેલો.

શ્રેણી:આમોદ તાલુકો
બેસતુ વર્ષ

**બેસતું વર્ષ** એટલે કારતક સુદ એકમ, જે દિવાળી પછીનો દિવસ છે અને આ દિવસથી ગુજરાતી નવુ વર્ષ શરૂ થતું હોવાથી તેને બેસતા વર્ષ તરીકે ઓળખવામાં આવે છે. ગુજરાતીમાં જે રીતે મહિનાનાં પ્રથમ દિવસને પડવો અને બેસતો મહીનો કહેવાય છે તે જ રીતે વર્ષનાં પ્રથમ દિવસને બેસતું વર્ષ કહેવાય છે.

આ દિવસ થી વિક્રમ સંવત અને જૈન વિર સંવતનું વર્ષ ચાલુ થાય છે.

## આ પણ જુઓ 
* સાલ મુબારક

## સંદર્ભ 
શ્રેણી:તહેવાર
શ્રેણી:દિવાળી
ઇખર

**ઇખર** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય-દક્ષિણ ભાગમાં આવેલા ભરૂચ જિલ્લામાં આવેલા આમોદ તાલુકાનું ગામ છે. ઇખર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. આ ઉપરાંત ગામમાં પાણીની ટાંકી, મસ્જીદ, રમતગમતનું મેદાન, કબ્રસ્તાન જેવી સવલતો ગામલોકોના સહકારથી ઊભી કરવામાં આવી છે.

## ભૂગોળ 
આ ગામ રાષ્ટ્રીય ધોરી માર્ગ નં. ૮ પર આવેલા પાલેજથી આમોદ જતા રાજ્ય ધોરી માર્ગ પર આવેલું વિકસતું ગામ છે. આ ગામની આસપાસ દાંદા, માતર, સરભોણ જેવાં ગામો આવેલાં છે.
## જાણીતા વ્યક્તિઓ 
ભારત દેશની એકદિવસીય તેમજ ટેસ્ટ ક્રિકેટના ઝડપી બોલર મુનાફ પટેલ આ ગામના વતની છે, જેઓએ માત્ર ગામમાં જ ક્રિકેટનાં વિવિધ પાસાંની તાલીમ લઇ ભારત દેશની અગ્રિમ હરોળના રમતવીર બન્યા હતા.

## સંદર્ભ 
શ્રેણી:આમોદ તાલુકો
શ્રેણી:ગુજરાત ભૂગોળ સ્ટબ
નાહિયેર

right|thumbnail|240px|રામજી-હનુમાનજી મંદિર, નાહિયેર
**નાહિયેર** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા આમોદ તાલુકાનું ગામ છે. નાહિયેર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

**નાહિયેર** ગામ ભરૂચથી આમોદ જતા રાજ્ય ધોરી માર્ગ પર આવેલું છે. અહીંના હનુમાનજી મંદિરનો વિશેષ મહિમા છે તેમ જ સાથે રામજી મંદિર પણ આવેલું છે. શ્રાવણ મહિનામાં તેમ જ દર શનિવારે અહીં શ્રદ્ધાળુઓની ભીડ જામે છે. આ ઉપરાંત આ ગામમાં સ્વામી નારાયણ ગુરુકુળ પણ આવેલું છે.

શ્રેણી:આમોદ તાલુકો
જેઠ વદ ૬

**જેઠ વદ ૬**ને ગુજરાતીમાં **જેઠ વદ છઠ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના આઠમા મહિનાનો એકવીસમો દિવસ છે, જ્યારે શક સંવત મુજબ વર્ષના ત્રીજા મહિનાનો એકવીસમો દિવસ છે. 

## તહેવારો અને ઉજવણીઓ
*
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
જૂન ૧૬

**૧૬ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૭મો (લિપ વર્ષ દરમ્યાન ૧૬૮મો) દિવસ છે. આ દિવસ પછી વર્ષ પુરું થવામાં ૧૯૮ દિવસ બાકી રહે છે.

## મહત્વની ઘટનાઓ 
* ૧૮૫૮ – ૧૮૫૭ની ભારતીય ક્રાંતિ દરમિયાન 'મોરારનું યુદ્ધ' થયુ.
* ૧૯૬૩ – સોવિયેત અવકાશ કાર્યક્રમ: 'વોસ્તોક ૬' અભિયાન - અવકાશયાત્રી 'વેલેન્ટિના તેરેસ્કોવા' (Valentina Tereshkova), અવકાશમાં જનાર પ્રથમ મહિલા બની.
* ૨૦૧૦ – ભૂતાન તમાકુ પર સંપૂર્ણ પ્રતિબંધ મૂકનાર પ્રથમ દેશ બન્યો.
* ૨૦૧૨ – ચીને તેના *શેન્ઝોઉ ૯* અવકાશયાનને સફળતાપૂર્વક લોન્ચ કર્યું, જેમાં પ્રથમ મહિલા ચાઇનીઝ અવકાશયાત્રી લિયુ યાંગ સહિત ત્રણ અવકાશયાત્રીઓને તિયાંગોંગ-૧ ઓર્બિટલ મોડ્યુલમાં લઈ જવામાં આવ્યા.
* ૨૦૧૩ – ઉત્તર ભારતના ઉત્તરાખંડ રાજ્ય પર કેન્દ્રિત વાદળ ફાટવાથી વિનાશક પૂર અને ભૂસ્ખલન થયું, જે ૨૦૦૪ના ત્સુનામી પછી દેશની સૌથી ખરાબ કુદરતી આપત્તિ બની ગઈ.

## જન્મ 
* ૧૯૨૦ – હેમંત કુમાર, ભારતીય ગાયક અને સંગીત નિર્દેશક (અ. ૧૯૮૯)
* ૧૯૫૦ – મિથુન ચક્રવર્તી, ભારતીય અભિનેતા અને રાજકારણી

## અવસાન 
* ૧૯૧૮ – નલિનકાન્ત બાગચી, ભારતીય ક્રાંતિકારી
* ૧૯૨૩ – મણિશંકર રત્નજી ભટ્ટ, *કવિ કાન્ત*ના ઉપનામથી જાણીતા ગુજરાતી કવિ, નાટ્યલેખક અને નિબંધકાર (જ. ૧૮૬૭)
* ૧૯૨૫ – ચિતરંજનદાસ, ભારતીય દેશભક્ત અને સ્વતંત્રતા સેનાની (જ. ૧૮૭૦) 
* ૨૦૧૫ – ચાર્લ્સ કોરિયા, ભારતીય સ્થપતિ અને શહેર નિર્માણ યોજનાકાર (જ. ૧૯૩૦)

## તહેવારો અને ઉજવણીઓ 
* આંતરરાષ્ટ્રીય આફ્રિકી બાળ દિવસ
* દક્ષિણ આફ્રિકા (South Africa): યુવા દિન (Youth Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જૂન
ચિતરંજનદાસ

**ચિતરંજનદાસ** (બંગાળી ભાષા:চিত্তরঞ্জন দাস Chittorônjon Dash), (૫ નવેમ્બર ૧૮૭૦ – ૧૬ જૂન ૧૯૨૫)  બંગાળનાં જાણીતા વકીલ અને ભારતીય સ્વતંત્રતા સંગ્રામના એક પ્રમુખ કાર્યકર્તા તેમજ સ્વરાજ પાર્ટીના સંસ્થાપક નેતા હતા. તેઓ "દેશબંધુ" ના નામે પણ જાણીતા હતા.

## જીવન પરિચય
ચિતરંજનદાસનો જન્મ ૫ નવેમ્બર ૧૮૭૦ ના રોજ તેલીરબાગ, ઢાકાના પ્રખ્યાત દાસ પરીવારમાં કલકત્તા ખાતે થયો હતો. દાસ પરીવાર *બ્રહ્મ સમાજ*ના સભ્ય હતા. ચિતરંજન, ભુવન મોહન દાસના પુત્ર અને બ્રહ્મ સમાજ સુધારક દુર્ગા મોહન દાસના ભત્રીજા હતા. તેમના પિતા કલકત્તા ઉચ્ચ ન્યાયાલયના જાણીતા વકીલ અને પત્રકાર હતા જેમણે અંગ્રેજી ચર્ચ સાપ્તાહિક *ધ બ્રહ્મો પબ્લિક ઓપિનિયન*નું સંપાદન કર્યું. તેમણે બસન્તી દેવી (૧૮૮૦–૧૯૭૪) સાથે લગ્ન કર્યા. તેમને ત્રણ સંતાનો હતાં; અપર્ણા દેવી (૧૮૯૮–૧૯૭૨), ચિરરંજનદાસ (૧૮૯૯–૧૯૨૮) અને કલ્યાણી દેવી(૧૯૦૨–૧૯૮૩).

ચિતરંજનદાસનો પરીવાર વકીલોનો પરીવાર હતો. ૧૮૯૦મં બી.એ.ની પરીક્ષા પાસ કર્યા બાદ ચિતરંજનદાસ આઇ.સી.એસ બનવા માટે ઇંગ્લેન્ડ ચાલ્યા ગયા અને ૧૮૯૨માં બેરિસ્ટર બનીને ભારત પાછા ફર્યા.

## કારકિર્દી
### વકીલાત
ભારત પાછા ફર્યા બાદ તેમણે વકીલાત શરૂ કરી પરંતુ ૧૮૯૪માં આશ્ચર્યજનક પગલું ભરતાં તેમણે વકીલાતનો પોતાનો ધીકતો વ્યવસાય છોડી દીધો તથા અંગ્રેજ શાસન વિરુદ્ધના અસહકાર આંદોલનમાં સક્રિય રીતે જોડાયાં. ૧૯૦૯માં અલીપોર બોમ્બ વિસ્ફોટ પ્રકરણ અંતર્ગત અરવિંદ ઘોષ પર લાગેલા રાજદ્રોહના આરોપોનો સફળતાપૂર્વક બચાવ કર્યો. શ્રી અરવિંદે તેમના ઉત્તરપાડાના ભાષણમાં ચિતરંજન દાસનો જાહેર આભાર માનતા જણાવ્યું કે અલીપોર પ્રકરણમાં ચિતરંજન દાસે તેમને બચાવવા માટે પોતાના સ્વાસ્થ્યની પરવા કર્યા વિના ખૂબ જ મહેનત કરી હતી.

### રાષ્ટ્રીય નેતા
ચિતરંજનદાસ અનુશીલન સમિતિની પ્રવૃત્તિઓ સાથે સક્રિય રીતે સંકળાયેલા હતા. ૧૯૧૯–૧૯૨૨ના અસહયોગ આંદોલન દરમિયાન તેઓ બંગાળના અગ્રણી નેતા હતા. તેમણે બ્રિટીશ કાપડ પર પ્રતિબંધ મૂકવાની સાથે વિદેશી કપડાંની હોળી કરી ખાદીના કપડાં પહેરવાની શરૂઆત કરી. તેમણે *ફોરવર્ડ* નામનું દૈનિક ચાલું કર્યું જેને બાદમાં બ્રિટીશ શાસન વિરુદ્ધની લડત માટે *લિબર્ટી* નામ અપાયું. કલકત્તા નગર નિગમની સ્થાપના થતાં તેઓ તેના પ્રથમ મેયર બન્યા. તેઓ સ્વાતંત્ર્ય પ્રાપ્તિ માટે અહિંસા અને સંવૈધાનિક પદ્ધતિમાં વિશ્વાસ ધરાવતા હતા તથા હિંદુ–મુસ્લિમ એકતા, સહયોગ અને સાંપ્રદાયિક સદ્‌ભાવની તરફેણ કરતા હતા. મહાત્મા ગાંધીના જૂથના *નો કાઉન્સિલ એન્ટ્રી* ઠરાવને અનુમોદન ન મળતાં તેમણે ભારતીય રાષ્ટ્રીય કોંગ્રેસ ગયા ખાતેના અધિવેશનમાં અધ્યક્ષપદેથી રાજીનામું આપી દીધું. ૧૯૨૩માં તેમણે મોતીલાલ નહેરૂ તથા હુસૈન શહીદ સુહરાવર્દીના સહયોગથી સ્વરાજ પાર્ટીની સ્થાપના કરી.

## અવસાન
નરમ સ્વાસ્થ્યને પગલે તેઓ દાર્જિલિંગ ચાલ્યા ગયા હતા જ્યાં ૧૬ જૂન ૧૯૨૫ના રોજ તેમનું નિધન થયું હતું.

## સન્માન
* ભારતીય ટપાલ વિભાગ દ્વારા તેમના સન્માનમાં એક સ્મારક ટપાલ ટિકિટ બહાર પાડવામાં આવી છે.

## ચિત્ર ઝરૂખો

ચિત્ર:Residence of Deshbandhu Chittaranjan Das in Darjeeling.jpg|દેશબંધુ ચિતરંજનદાસનું દાર્જિલિંગ સ્થિત ઘર
ચિત્ર:Chittaranjan_Das_1925.jpg|ચિતરંજન દાસ, મહાત્મા ગાંધી અને એની બેસન્ટ. (દાર્જિલિંગ ૧૯૨૫)
Funeral procession of Chittaranjan Das.JPG|દેશબંધુના અંતિમ સંસ્કારમાં જોડાયેલા લોકો

## સંદર્ભ
શ્રેણી:વ્યક્તિત્વ
શ્રેણી:સ્વાતંત્ર્ય સેનાની
શ્રેણી:૧૮૭૦માં જન્મ
શ્રેણી:૧૯૨૫માં મૃત્યુ
શ્રેણી:ભારતીય રાષ્ટ્રીય કોંગ્રેસના પ્રમુખો
જૂન ૧૭

**૧૭ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૮મો (લિપ વર્ષ દરમ્યાન ૧૬૯મો) દિવસ છે. આ દિવસ પછી વર્ષ પુરું થવામાં ૧૯૭ દિવસ બાકી રહે છે.

## મહત્વની ઘટનાઓ 
* ૧૬૩૧ – બાળકને જન્મ આપતી વખતે મુમતાઝ મહલ (Mumtaz Mahal)નું અવસાન થયું, તેમનાં પતિ, મુઘલ શહેનશાહ શાહજહાંએ ત્યાર બાદ તેમની યાદમાં તાજ મહલ બંધાવ્યો, જેનું બાંધકામ ૨૦ વર્ષ કરતાં વધુ સમય ચાલ્યું.
* ૧૮૮૫ – સ્ટેચ્યુ ઓફ લિબર્ટી, ન્યૂ યૉર્કના બંદરે પહોંચ્યું. 
* ૧૯૯૧ – ૧૯૯૧ પંજાબ હત્યાકાંડ, પંજાબના લુધિયાણા જિલ્લામાં શીખ ઉગ્રવાદીઓ દ્વારા રેલયાત્રીઓનો નરસંહાર.

## જન્મ 
* ૧૮૯૮ – એમ. સી. એસ્ચર, ડચ ગ્રાફિક આર્ટિસ્ટ (અ. ૧૯૭૨)
* ૧૯૭૩– લિએન્ડર પેસ (Leander Paes), ભારતીય ટેનિસ ખેલાડી
* ૧૯૮૧ – અમૃતા રાવ, ભારતીય અભિનેત્રી અભિનેત્રી 

## અવસાન 
* ૧૬૩૧ – મુમતાઝ મહલ, મુઘલ શહેનશાહ શાહજહાંની પત્ની (જ.૧૫૯૩)
* ૧૬૭૪ – જીજાબાઈ,  મરાઠા સામ્રાજ્યના સ્થાપક શિવાજીના માતા (જ. ૧૫૯૮)

## તહેવારો અને ઉજવણીઓ 
* વિશ્વ રણ અને દુષ્કાળ પ્રતિરોધ દિવસ (World Day to Combat Desertification and Drought) 

## બાહ્ય કડીઓ 
* બી.બી.સી.(BBC): આજનો દિવસ

શ્રેણી:જૂન
સૈયદ મુસ્તાક અલી

**સૈયદ મુસ્તાક અલી** () (ડિસેમ્બર ૧૭, ૧૯૧૪ – જૂન ૧૮, ૨૦૦૫) ભુતપૂર્વ ભારતીય ક્રિકેટર હતા, અને આક્રમક ટેસ્ટ બેટ્સમેન હતા. અલી ભારત બહાર પ્રથમ ટેસ્ટ સદી કરવાનું ગૌરવ ધરાવતા હતા, જે તેમણે ૧૯૩૬ માં 'માન્ચેસ્ટર' ઇંગ્લેન્ડમાં બનાવેલ. તેમનો જન્મ ડિસેમ્બર ૧૭, ૧૯૧૪ નાં રોજ ઇન્દોર, મધ્ય પ્રદેશમાં થયેલ.

'વિઝ્ડન' ખાસ ખિતાબ વિજેતા, તેમણે ૧૯૩૬ નાં પ્રવાસ દરમિયાન ચાર પ્રથમકક્ષાની સદીઓ ફટકારેલ. તે ઓપનિંગ કે મધ્ય ક્રમનાં જમણેરી બેટ્સમેન અને ધીમાં ડાબોડી બોલર હતા.

જ્યારે ક્રિકેટની રમત ભારતમાં હજુ શરૂઆતી તબક્કામાં હતી ત્યારે અલી મોટાપાયે ક્ષેત્રીય ટીમ અને ખાનગી ક્રિકેટ કલબો માટે રમતા. તેઓ ફક્ત રમતમાંજ કિંવદંતિરૂપ નહીં પણ તેમના સમયનાં મહાનાયક પણ હતા, અને ભારતીય યુવાપેઢીનાં પ્રેરણામુર્તિ સમા હતા. અન્ય એક મહાન ખેલાડી વિજય મર્ચંટ સાથે જોડાઇને, અલીની આક્રમક અને તાકતવર ફટકાબાજીએ ટીમને વર્ષો સુધી એક જોશપૂર્ણ અને દંતકથારૂપ ઓપનિંગ ભાગીદારી આપેલ.

તેમને ૧૯૬૪ માં પદ્મશ્રી પુરસ્કાર અપાયો અને તેઓનાં રમત પ્રત્યેનાં યોગદાન બદલ 'મેર્લબોન ક્રિકેટ કલબ'નાં આજીવન સભ્ય બનાવાયેલ. તેઓનું અવસાન, જૂન ૧૮, ૨૦૦૫ ના રોજ, ૯૦ વર્ષની ઉંમરે, ઇન્દોરમાં થયેલ. તેઓ પોતાની પાછળ બે પૂત્ર અને બે પૂત્રીનો પરિવાર છોડી ગયા.

## બાહ્ય કડીઓ 
* Obituary from Rediff.com

શ્રેણી:ભારતીય ક્રિકેટ ખેલાડી
શ્રેણી:૧૯૧૪માં જન્મ
શ્રેણી:૨૦૦૫માં મૃત્યુ
જૂન ૧૮

**૧૮ જૂન**નો દિવસ ગ્રેગોરીયન પંચાંગ મુજબ વર્ષનો ૧૬૯મો (લિપ વર્ષ દરમ્યાન ૧૭૦મો) દિવસ છે. આ દિવસ પછી વર્ષ પુરું થવામાં ૧૯૬ દિવસ બાકી રહે છે.

## મહત્વની ઘટનાઓ 
* ૬૫૬ – અલી રશીદન ખિલાફતના ખલીફા બન્યા.
* ૧૫૭૬ – હલ્દીઘાટીનું યુદ્ધ, મેવાડના રાણા મહારાણા પ્રતાપ અને અંબરના માનસિંહ પ્રથમની આગેવાની હેઠળના સૈન્ય દળો અને મુઘલ સમ્રાટ અકબરના દળો વચ્ચે લડવામાં આવ્યું.
* ૧૯૨૮ – વિમાન ચાલક એમેલિયા એરહાર્ટ (Amelia Earhart), એટલાન્ટીક મહાસાગરને વિમાનમાં ઉડીને પાર કરનાર પ્રથમ મહિલા બન્યા. ('વિલ્મર સ્ટુટ્ઝ' (Wilmer Stutz) વિમાનચાલક અને 'લ્યુ ગોર્ડન' (Lou Gordon) મિકેનિક).
* ૧૯૪૬ – ડો. રામમનોહર લોહિયા, જાણીતા સમાજવાદી, એ ગોઆમાં પોર્ટુગિઝો સામે 'સીધા પગલાં દિન' જાહેર કર્યો. પંજીમમાં એક રસ્તાને તેમનું નામ આપવામાં આવ્યું. આ દિવસને ગોઆ ક્રાંતિ દિન તરીકે ઓળખવામાં આવે છે.
* ૧૯૭૫ – બાબુભાઈ જશભાઈ પટેલ ગુજરાતના પ્રથમ ગેરકોંગ્રેસી મુખ્યમંત્રી બન્યા.
* ૧૯૮૧ – એડ્સના ચેપી રોગને 'સાન ફ્રાન્સિસ્કો', કેલિફોર્નિયામાં ચિકિત્સા જાણકારો દ્વારા પ્રાથમિક માન્યતા આપવામાં આવી.
* ૧૯૮૩ – અવકાશયાત્રી 'સેલી રાઇડ' (Sally Ride), અવકાશમાં જનાર પ્રથમ મહિલા બની.
* ૨૦૦૬ – પ્રથમ કઝાખ અવકાશ ઉપગ્રહ, કાઝસેટ-૧ લોન્ચ કરવામાં આવ્યો.

## જન્મ 
* ૧૮૮૭ – અનુગ્રહ નારાયણ સિંઘ, ભારતીય રાષ્ટ્રવાદી રાજનેતા, ચંપારણ સત્યાગ્રહમાં સહભાગી ગાંધીવાદી અને આધુનિક બિહારના આર્કિટેક્ટ પૈકીના એક (અ. ૧૯૫૭)
* ૧૮૯૩ – પરમાનંદ કાપડીયા, ગુજરાતી સાહિત્યકાર
* ૧૮૯૯ – દાદા ધર્માધિકારી, ગાંધીવાદી કાર્યકર અને દાર્શનિક (અ. ૧૯૮૫)
* ૧૯૦૮ – પી. કક્કન, ભારતીય રાજકારણી, સ્વાતંત્ર્ય સેનાની અને ભારતની બંધારણ સભાના સભ્ય (અ. ૧૯૮૧)

## અવસાન 
* ૧૮૫૮ – રાણી લક્ષ્મીબાઈ, ઝાંસી રાજ્યના રાણી અને ૧૮૫૭ના ભારતીય સ્વતંત્રતા સંગ્રામના નાયિકા (જ. ૧૮૨૮)
* ૧૯૩૬ – મેક્સિમ ગોર્કી, રશિયન નવલકથાકાર, ટૂંકી વાર્તા લેખક અને નાટ્યકાર (જ. ૧૮૬૮)
* ૧૯૪૮ – હરિલાલ ગાંધી, મોહનદાસ કરમચંદ ગાંધી અને કસ્તુરબા ગાંધીના સૌથી મોટા પુત્ર (જ. ૧૮૮૮)
* ૨૦૦૫ – સૈયદ મુસ્તાક અલી, ભારતીય ક્રિકેટર (જ. ૧૯૧૪) 
* ૨૦૨૧ – મિલ્ખા સિંઘ, ગ્રીષ્મ ઓલિમ્પિકમાં (રોમ, ૧૯૬૦ તથા ટોક્યો, ૧૯૬૪) ભારતનું પ્રતિનિધિત્વ કરનાર દોડવીર (જ. ૧૯૩૫)

## તહેવારો અને ઉજવણીઓ 
* ગોવા ક્રાંતિ દિન

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:જૂન
ઉદય મર્ચંટ

**ઉદયકાન્ત માધવજી મર્ચંટ** (૧૪ ઓગસ્ટ, ૧૯૧૬ – ૭ ફેબ્રુઆરી, ૧૯૮૫), ભારતીય પ્રથમ દરજ્જાનાં ક્રિકેટનાં ખેલાડી હતા.

તેઓ ટેસ્ટ ખેલાડી વિજય મર્ચંટના ભાઈ હતા, ઉદય જમણેરી બેટ્સમેન હતા અને રણજી ટ્રોફીમાં મુંબઇ વતી રમતા હતા. તેમણે કુલ ૨૨ પ્રથમ દરજ્જાની મેચો મુંબઇ માટે રમ્યા હતા અને ૬૭.૬૧ની સરેરાશથી ૧૭૫૮ જેટલા રન બનાવ્યા હતા.

ઉદયનો ઉચ્ચત્તમ સ્કોર ૨૧૭ હતો, જે તેમણે ૧૯૪૭-૪૮ની રણજી ટ્રોફી સેમિ ફાઇનલમાં, હૈદરાબાદ સામે નોંધાવ્યો હતો.

## સંદર્ભ 
## બાહ્ય કડીઓ 
*ક્રિકેટ આર્કાઇવ (CricketArchive)

શ્રેણી:વ્યક્તિત્વ
શ્રેણી:રમત
શ્રેણી:ખેલાડી
શ્રેણી:ક્રિકેટર
શ્રેણી:ભારતીય ક્રિકેટ ખેલાડી
શ્રેણી:૧૯૧૬માં જન્મ
શ્રેણી:૧૯૮૫માં મૃત્યુ
માઉન્ટ એવરેસ્ટ

thumb|200px|માઉન્ટ એવરેસ્ટ
**માઉન્ટ એવરેસ્ટ** (નેપાળી: સગરમાથા, સંસ્કૃત: દેવગિરિ, તિબેટી: ચોંગમાલુંગમા) એ દુનિયાનું સૌથી ઊંચાઇ ધરાવતું શિખર છે, જે હિમાલય પર્વતમાળામાં આવેલું છે, અને રાજકીય રીતે નેપાળ દેશની હદમાં આવે છે. તેની ઉંચાઈ ૮૮૪૮ મીટર છે. પહેલા તેનું નામ xv હતું. તે સમયે તેની ઉંચાઈ 29,002 ફૂટ અથવા ૮,૯૪૦ મીટર માપવામાં આવી હતી. વૈજ્ઞાનિક સંશોધનોમાં કહેવામાં આવે છે કે તેની ઉંચાઈ દર વર્ષે સેમી ના દરે વધી રહી છે. નેપાળમાં સ્થાનિક લોકો આને ચોમોલુંમા કે સગરમાથા (चोमोलुङ्मा, सगरमाथा) નામથી ઓળખે છે. 

શ્રેણી:હિમાલય
શ્રેણી:પર્વતો
કોલિયાદ (તા.વાગરા)

**કોલિયાદ (તા.વાગરા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા વાગરા તાલુકામાં આવેલું એક ગામ છે. કોલિયાદ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:વાગરા તાલુકો
વિજય મર્ચંટ

**વિજયસિંહ માધવજી મર્ચંટ** ‍() (ઓક્ટોબર ૧૨, ૧૯૧૧ - ઓક્ટોબર ૨૭, ૧૯૮૭), ભારતીય ક્રિકેટર હતા.

## ઘરેલૂ ક્રિકેટ 
વિજય મર્ચંટ મુંબઈની સિડનહેમ કોલેજમાં ભણતી વખતે તેની ટીમના કેપ્ટન હતાં. ત્યાંની સફળતા તેમને ૧૯૨૯ના બોમ્બે ક્વોડ્રેંગ્યુલરની હિંદુ ક્રિકેટ ટીમ સુધી લઈ ગઈ. તેમણે ૧૯૩૧ સુધી સિડનહેમ કોલેજ માટે રમ્યાં. આંતર કોલેજે સ્પર્ધામાં તેમણે ૫૦૪ રન અને ૩૧ વિકેટ લઈને રેકોર્ડ બનાવ્યો. તેમની સફળતાએ તેમને ભારતની ટીમમાં સ્થાન અપાયું જે પ્રવાસી ઈંગ્લેંડની ભારત ભૂમિ પરની પ્રથમ મેચ હતી અને બોમ્બે જીમખાનામાં રમાઈ હતી. તેમની કારકીર્દી દરમ્યાન તેમના જેવા જ ધુરંધર ક્રિકેટર વિજય હઝારે સાથે તેમને અંટસ રહી. હજારે એ બોમ્બે પેંટાંગ્યુલર માં રમતા હિંદુ ટીમ વિરુદ્ધ ૩૦૯ રન કર્યાં, પણ વિજય મર્ચંટએ રણજી ટ્રોફીમાં મહરાષ્ટ્ર વિરુદ્ધ રમતાં ૩૫૯ રન કર્યાં.

## આંતરરાષ્ટ્રીય કારકીર્દિ 
વિજય મર્ચંટની ટેસ્ટ કારકીર્દી ૧૮ વર્ષની રહી પણ તેઓ ૧૦ ટેસ્ટ મેચ જ રમ્યાં, તેઓ કમનસીબ હતાં કે તેમની કારકીર્દીના શ્રેષ્ઠ વર્શો દરમ્યાન બીજો વિશ્વ વિગ્રહ ચાલુ હતો, તે સમય દર્મ્યાન કોઈ આંતરરાષ્ટ્રીય ક્રિકેટ મેચ ન રમાઈ હતી. તેમની તબિયત બગડેલી હોવાને કારણે તેઓ ઓસ્ટ્રેલિયા તેમ જ વેસ્ટ ઇંડીઝના પ્રવાસમાં રમવા જઇ શક્યા ન હતા. આમ છતાં પણ, મર્ચંટ તેમની અંતિમ ટેસ્ટ મેચ દિલ્હી ખાતે ઇંગ્લેન્ડ સામે રમ્યા, ત્યારે બેટિંગ કરતી વખતે તેમણે ૧૫૪ રનનો જુમલો કર્યો હતો, જે તેમની ટેસ્ટ કારકિર્દીનો સર્વશ્રેષ્ઠ જુમલો છે. તેમને આ ટેસ્ટ મેચની રમત દરમ્યાન ક્ષેત્રરક્ષણ કરતી વખતે ખભામાં ઇજા થવાથી તેમને ટેસ્ટ ક્રિકેટર તરીકે રમતમાંથી નિવૃત્તિ લેવાની ફરજ પડી હતી. વિજય મર્ચંટ પોતાની કારકિર્દીમાં જે ૧૦ ટેસ્ટ મેચો રમ્યા હતા, એ બધી મેચો ઇંગ્લેન્ડની ટીમ સામે રમાઇ હતી.

## વારસો 
ભલે વિજય મર્ચંટ માત્ર ૧૦ ટેસ્ટ મેચ રમ્યાં પણે તેમને એ જમાના મહાન બેટ્સમેન માનવામાં આવે છે. પ્રથમ દરજ્જાની તેમને બેટીંગ એવરેજ ૭૧.૬૪ હતી જે ઓસ્ટ્રેલિયાના ડોન બ્રેડમેન પછી બીજા ક્રમે છે. ભારતની રણજી શ્રેણીમાં તો એમનો દેખાવ આના કરતા પણ સારો છે, જેમાં ૪૭ દાવની સરાસરી ૯૮.૭૫ છે. તેમનો દેખાવ વધુ સારો છે કેમકે તે વણઢંકાયેલી વિકેટના સમયનો છે.તેઓ ૧૯૩૭ ના *વિસડેન ક્રિકેટર ઓફ ધ યર* માં ટોચના પાંચ ક્રિકેટવીર માંના એક હતાં. તેઓ સૌથી મોટી ઉમરે સદી નોંધાવનાર ભારતીય ક્રિકેટર છે. (૪૧ વર્ષ ૨૧ દિવસની ઉંમરે તેમણે ઇંગલેંડ વિરુદ્ધ ૧૯૫૧-૫૨ માં ૧૫૪ રન ફટકાર્યાં હતા.‌

## અંગત જીવન 
વિજય મર્ચંટનું ખરૂં નામ 'વિજય માધવજી ઠાકરશી' હતું. તેમના ભાઈ, ઉદય મર્ચંટ પણ પ્રથમ દરજ્જાનું ક્રિકેટ રમેલા.

## સંદર્ભ 
શ્રેણી:ભારતીય ક્રિકેટ ખેલાડી
શ્રેણી:૧૯૧૧માં જન્મ
શ્રેણી:૧૯૮૭માં મૃત્યુ
જેઠ વદ ૧૦

**જેઠ વદ ૧૦**ને ગુજરાતીમાં **જેઠ વદ દશમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના આઠમા મહિનાનો પચ્ચીસમો દિવસ છે, જ્યારે શક સંવત મુજબ વર્ષના ત્રીજા મહિનાનો પચ્ચીસમો દિવસ છે. 

## તહેવારો અને ઉજવણીઓ
*
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય